text: Í dag kl. 12.00 var reisigildi á Brekkukletti á Toftum í sambandi við, at nýggi Frítíðarskúlin er reistur.
text: #000001
text: Stóri fólkavøksturin í Nes kommunu seinnu árini hevur tað við sær, at tørvur er á hølum til fleiri dagstovnapláss í framtíðini.
text: #000002
text: Fyri nøkrum árum síðani vaks kommunan um barnagarðin og gjørdi vøggustovu. Nú er tíðin komin til at vaksa um Frítíðarskúlan. Umframt Frítíðarskúlan, fer elsti árgangurin í Barnagarðinum, sum vanliga verður nevndur skúlabólkurin, eisini at húsast í nýggja bygninginum.
text: #000003
text: Bygningurin, sum verður bygdur norðurfrá verandi frítíðarskúla, er í 2 hæddum. 1 stova við bólkarúmi er á hvørjari hædd. Harumframt er innrættað inngongd/uppgongd, klædnarúm, felagsøki til verandi frítíðarskúla og nýggju stovurnar, starvsfólkarúm og skrivstova.
text: #000005
text: Eftir ætlan verður bygningurin liðugur við árslok í ár.
text: #000006
text: Fermeturprísurin er uml. kr. 23.000, men tá er stovan í 1. hædd ikki liðug innrættað. Samlaði kostnaðurin er uml. 12,0 mió. kr., og tá er hálv mió. kr. íroknað til ábøtur á verandi frítíðarskúla og uttanumøki.
text: #000008